MFCส่งกองทุนทองายเป้ากำไร7%
บลจ.เอ็มเอฟซี คลอดกองทุนใหม่ลงทุนทองคำในต่างประเทศ ตั้งเป้าผลตอบแทน 7% ภายใน 10 เดือน ขาย 15-21 ธ.ค.นี้
15 ธ.ค. 2554

บลจ.เอ็มเอฟซี คลอดกองทุนใหม่ลงทุนทองคำในต่างประเทศ ตั้งเป้าผลตอบแทน 7% ภายใน 10 เดือน ขาย 15-21 ธ.ค.นี้
น.ส.ประภา ปูรณโชติ กรรมการผู้จัดการ บลจ. เอ็มเอฟซี  เปิดเผยว่า  เอ็มเอฟซีเปิดขายกองทุนเปิดเอ็มเอฟซี อินเตอร์เนชั่นแนล โกลด์ สปอท 7 ซีรี่ส์ 3 หรือ I-GOLD7S3 มูลค่าโครงการ 1,000 ล้านบาท เน้นลงทุนในหน่วยลงทุนกองทุนรวมทองคำต่างประเทศ (ETF) หลายกองทุน ตั้งเป้าหมายผลตอบแทน 7% ภายใน 10 เดือน เปิดขายวันที่ 15-21 ธ.ค.นี้ โดยลงทุนเป็นเงินเหรียญสหรัฐและฮ่องกง และป้องกันความเสี่ยงของอัตราแลกเปลี่ยนเงินตราต่างประเทศตามดุลยพินิจของผู้จัดการกองทุน 
"ราคาทองคำปัจจุบันได้ปรับตัวลงมามากจากสาเหตุการแข็งตัวของค่าเงินดอลลาร์ ซึ่งคาดว่าจะปรับตัวลงถึงสิ้นปีนี้เท่านั้น หลังจากนี้มาตรการจากสหภาพยุโรป เช่น การกู้ยืมดอกเบี้ยต่ำระยะยาวเพื่อเพิ่มสภาพคล่องจากธนาคารกลางยุโรป การระดมเงินเข้าสู่กองทุนการเงินระหว่างประเทศ (IMF) เพื่อเสริมความแข็งแกร่งในการช่วยเหลือในอนาคต และผลจาก QE3 ในไตรมาสแรกของปี 2555 จะผลักดันราคาทองคำให้สูงขึ้น โดยราคาอาจมีการปรับตัวเป็นช่วงๆ ตามเหตุการณ์และปัจจัยที่ส่งผลกระทบต่อสินทรัพย์เสี่ยงต่ำ"น.ส.ประภา กล่าว 
ทั้งนี้ สำหรับผู้ลงทุนทุกๆ 10 ล้านบาทขึ้นไป รับ iPhone 4s 1 เครื่อง